alexandrainst/scandi-wiki huggingface dataset:
Adam West

Adam West (født William West Anderson; 19. september 1928 i Walla Walla i Washington i USA, død 9. juni 2017 i Los Angeles i California i USA) var en amerikansk skuespiller, kjent for sin hovedrolle i TV-serien Batman fra 1960-tallet. Han var kjent for å portrettere forskjellige eksentriske versjoner av seg selv, i tillegg til hans stemmearbeid i animerte TV-serier som Familien Griffin.

Liv og virke

Bakgrunn 

Adam var sønn av Otto West Anderson (25. januar 1903 – 9. oktober 1984) og Audrey V. Speer (1906–69). Han var av svensk avstamming fra farssiden, og av engelsk, walisisk, tysk, irsk og skotsk på morssiden. Faren var bonde, moren operasangerinne og konsertpianist som ofret sine drømmer om Hollywood for å ta seg av familien. Adam flyttet til Seattle da han var 15 sammen med moren da foreldrene skilte seg.

Han tok bachelorgrad i litteratur ved Whitman College. Under militærtjenesten var han hallomann for American Forces Networks fjernsyn. Etter dimittering var han melkemann og flyttet så til Hawaii for å arbeide i fjernsynet.

Karriere
I 1959 flyttet skuespilleren til Hollywood og tok artistnavnet «Adam West». I sin selvbiografi Back to Batcave forklarer han at han valgte navnet Adam bare fordi han likte måten det så ut og hørtes ut sammen med etternavnet «West», som var hans mors pikenavn. Hans nære venner og familie kalte ham fremdeles for Bill.

Adam West dukket opp i filmen The Young Philadelphians med skuespiller Paul Newman, og som gjesteskuespiller i en rekke TV-serier med ville vesten-tema. Han hadde gjesteroller si den syndikerte dramaserien Johnny Midnight og for sine rolle som politibetjent Steve Nelson i dramaserien, The Detectives. Han spilte i en episode av den originale TV-serien The Outer Limits tittelen «The Invisible Enemy». Han gjorde en kort opptreden i filmen Soldier in the Rain som hadde stjernegalleriet Jackie Gleason og Steve McQueen på rollelisten.

I 1970 ble West tilbudt rollen som James Bond for filmen Diamanter varer evig. Men West fikk ikke rollen etter å ha prøvespilt for rollen og han uttalte senere i sin selvbiografi at han trodde denne rollen i stedet burde spilles av noen britiske skuespillere. Siden 2000, har West gjort regelmessige opptredener på den animerte TV-serien Family Guy, der han spiller ordføreren Adam West, som var en parodi på West selv, som var ordføreren i Quahog i Rhode Island. Denne rollen har gitt ham en ny bølge av popularitet siden serien Batman.

Referanser

Eksterne lenker 
 
 

Skuespillere fra USA
Batman
Personer fra Walla Walla County i Washington
Elizabeth LeCompte

Elizabeth LeCompte (født 28. april 1944) er teaterdirektør og en av grunnleggerne av den eksperimentelle teater-gruppen The Wooster Group som ble grunnlagt i 1980.

LeCompte begynte med eksperimentelt teater-arbeid i 1970  da hun ble med Richard Schechner og hans teatertruppe The Performance Group som turnerte mellom 1967 og 1980. Mens hun arbeidet med The Performance Group, begynte hun å utvikle en rekke forestillinger på egen hånd. Disse forestillingene var basert på egne erfaringer.

Hun har en sønn, Jack (født i 1982), med Wooster Group-skuespilleren Willem Dafoe. I 2007 fikk hun et fellowship fra Rockefeller Foundation. Hun ble tildelt et stipend på 50 000 dollar av organisasjonen United States Artists, som er en offentlig organisasjon som støtter og fremmer arbeidet til amerikanske artister og musikere. Hun har også mottatt finansiell støtte fra The MacArthur Fellows Program i 1995.

Referanser

Eksterne lenker 
 

Musikere fra USA
Waitangitraktaten

Waitangitraktaten er avtalen maorihøvdingene på New Zealand skrev under på 6. februar 1840. Den gikk ut på at maoriene skulle bli beskyttet av engelsk lov og at New Zealand skulle være engelsk koloni. Den ble underskrevet i Treaty House.

New Zealands historie
Internasjonale avtaler
Traktater av 1840
1840 på New Zealand
Aagot Stordal

Aagot Stordal (født 8. november 1931) er en norsk hesteoppdretter. 

Hun startet med oppdrett av travhester i 1957, men har også avlet opp galopphester og ponnier. For sin innsats har hun blitt æresmedlem i Asker og Bærum travklub, Oslo og Akershus travforbund, Det Norske Travselskap og Bærum og Omegns Hesteavlsforening. 

Hun ble tildelt Hestesportens hederspris 2011.

Referanser

Eksterne lenker 
 Budstikka – Aagot Stordahl fikk Hestesportens hederspris

Travsport i Norge
Fødsler i 1931
Firdahallen

Firdahallen er en tidligere idrettshall på Sandane i Gloppen kommune, bygget i 1965. Bygget ble drevet av kommunen i samarbeid med Sogn og Fjordane fylkeskommune. Fra høsten 2010 startet en større rehabilitering det hallen ble innlemmet i idrettsbygget tilhørende kultur og undervisningskonseptet, Trivselshagen, ferdigstilt i 2013. 

På dagtid var hallen undervisningsarena for Firda videregående skole og Gloppen ungdomsskole. 

Hallen hadde full håndballbane på 40 x 20 meter med tribune i andre etasje, og bad og garderober i første etasje. Gloppen Håndballklubb spilte sine hjemmekamper i hallen. Videre ble hallen nyttet av idrettslagene rundt Gloppefjorden, Sandane Turn og Idrettslag, Fjellhug/Vereide Idrettslag, Brodd Idrettslag og Gloppen Friidrettslag. I hallen lå også Firdahallen Folkebad, et 12 meters basseng med 4 baner. Hallen hadde også egne rom for styrketrening.

Eksterne lenker 
 Gloppen kommune om Firdahallen Folkebad

Idrettsanlegg i Vestland
Svømmehaller i Norge
Kultur i Gloppen
Firda videregående skole
Etableringer i 1965
Byggverk fullført i 1965
Opphør i 2011
Byggverk i Gloppen
Sport i Gloppen
Adam i Paradis

«Adam i Paradis» er et skillingstrykk av ukjent opprinnelse. Den synges på melodien til «Hvor herligt er mitt fødeland» av L.M. Ibsen (1786–1846).

Teksten
1. En dag tok Adam seg en lur mens han i drømme fantaserte,
et ribben Herren subtraherte ut av hans nystøpte figur.
Men Herren handlet ei i blinde, av benet skapte han en kvinne
en skål med jubel tømmer vi for dette ribbens tyveri.

2. Da Adam våknede og gned sitt øye fikk han se den gave,
den beste frukt i Edens have en medhjelp i hans ensomhet.
Han henne tok til ektemake og ønsket ei sitt ben tilbake,
en skål med jubel tømmer vi for dette ribbens tyveri.

3. Er mannen trett av dagens slit en tykk madam hans liv forsøter
når strid og motgang mannen møter hun mottar han med smil så blid.
For livets alvor er kun fløten hun er kanel på risengrøten,
så skjær og fin som postelin hun er all livets medisin.

4. Fyll glasset sist til breddfullt mål skål for hver gammel ugift kjerring,
skål for hver moder som ga næring en gang til livets pattegris.
Skål for hver frue, frøken pike og jomfru her på jorderike,
fyll glasset sist til breddfullt mål vi drikker alle pikers skål.

Kilder
Oldemors visebok av Eli Støre Erichsen, Cappelen 1976

Skillingsviser
Geir Imset

Geir Imset (født 3. november 1947) er en norsk journalist og forfatter, bosatt i Oslo.

Imset er cand.philol. med nordisk hovedfag fra UiO (1982).

Han var engasjert i den norske ml-bevegelsen, og hadde blant annet vervet som Rød Front-leder i Det norske Studentersamfund i 1976. Han arbeidet som journalist i AKP(m-l)s avis Klassekampen etter at den ble dagsavis i 1977.

Senere har Imset arbeidet mange år som journalist i Dagens Næringsliv. I 1994 mottok han SKUP-diplom for sitt arbeid med «Airbus-saken». I 1999 fikk han samme pris i lag med Terje Erikstad for sitt arbeid med Røkkes finansielle operasjoner. Han gikk av med «sluttpakke» i DN i 2009.

Som forfatter har Imset gitt ut bøker som omhandler finansverden, dels i form av kriminalroman, dels i form av dokumentar.

Bilbliografi 
 Børshaiene. Blant raidere og riddere på Oslo Børs (1985) 
 Aksjemordet (1985)
 Datamordet (1989)
 Bankerott: det norske bankvesens vekst og fall (1993)
 Jens P. Heyerdahl d. y. En uautorisert biografi (sammen med Terje Erikstad) (1998)
 Christoffer Hannevig : gull, krig og krakk

Referanser 
<div class="references-small">

</div class="references-small">

Eksterne lenker 
 NRK-intervju med Imset om jappetida (Besøkt 24. januar 2011)

Formenn av Det Norske Studentersamfund
Journalister i Klassekampen
Fødsler i 1947
AKP-politikere
Ole Gustav Gjekstad

Ole Gustav Gjekstad (født 29. november 1967 i Sandefjord) er en norsk håndballtrener og tidligere håndballspiller. Han spilte 149 kamper og skåret 548 mål for landslaget i årene 1986 til 1995. Han deltok for Norge under Håndball-VM 1993, og spilte i 1994 på verdenslaget mot Egypt.

Gjekstad vant tre norgesmesterskap og to seriemesterskap som spiller for Sandefjord. Han spilte profesjonelt for Luzern i Sveits i sesongene 1995–96.

Han var trener for Larvik Håndballklubb fra 1998 til 2005. Han trente Drammen Håndballklubb i tre sesonger fra 2005 til 2008, og var med på å vinne eliteserien i håndball for menn to ganger. Fra 2011 til 2015 trente han igjen Larvik. Fra 2009 var han også sportssjef. Fra 2018 er han trener for .

Referanser

Eksterne lenker 
 
 

Norske håndballspillere
Norske håndballtrenere
Norske idrettsledere
Personer fra Sandefjord kommune
Electro house

Electro house er en musikksjanger som er underordnet housemusikk. Sjangeren begynte å utvikle seg fra tidlig 2000 tallet, men kan ikke regnes som egen sjanger før midten av 2000-tallet. Sjangeren legger mer vekt på digitale basslinjer og tempoet strekker seg vanligvis fra 125-140 BPM. I 2010 kom det en undersjanger av electro house kalt for complextro.

Complextro
Complextro er en undersjanger av musikksjangeren electro house som går i et tempo på 140 BPM. Navnet «complextro» kommer av de to ordene «complex» og «electro». Kjennetegnet på complextro er at når en melodi spilles (for det meste melodien på refrenget), deles den opp så forskjellige lyder/synthesizere/Instrumenter spiller hver sin del av den fort etter hverandre. En kjent norsk complextro-produsent er Vinter in Hollywood, også kjent som Savant.

Kjente artister innen electro house 

 DJ Charlie
 Deadmau5
 Fedde le Grand
 Skrillex
 K-391
 David Guetta

Se også
 House
 Rave
 Techno

Elektronisk musikk
Tom Hovde

Tom Børre Hovde (født 14. januar 1947) er en norsk platedirektør og musikkprodusent.

I perioden 1962-65 var han gitarist i Beatles-bandet The Shirrows fra Trondheim sammen med Leif Raanes trommer, Stein Wangsmo bassgitar og Geir Johansen gitar, mens Audun Tylden var manager.  De var oppvarmingsband for Colin Blunstone sitt The Zombies som gjestet Nidarøhallen i 1964, og fikk i 2008 spille sammen i et arrangement på Royal Garden i samme by. Bandet ga ut plate på Tylden & Co. i 2003. 

Sammen med  Audun Tylden og Jan Paulsen startet han i 1981 plateselskapet Slagerfabrikken, som i 1990 ble solgt til det som i dag heter Universal Music.  I 1992 startet han, sammen med Audun Tylden plateselskapet Tylden & Co. 
som er spesielt kjent for sine utgivelser av norsk folkelig musikk. Hovde var direktør for bransjeorganisasjonen Gramo fra 1995 til 2000, da han ble avskjediget. Han ble senere tilkjent erstatning for usaklig avskjedigelse. Han har i dag flere styreverv i norske selskaper innen musikkbransjen.  

Sangeren  Cindy Hovde fra Idol 2005 er hans datter, og var «Angeline» i musikkvideoer til Fryd & Gammen utgitt av Tylden & Co..

Diskografi

The Shirrows 
 Shakin' All over Again (2003)

Deltar på 
 Bugges Firo: 5 fra Glemselen (1978)
 Jonas Fjeld: Back in the USA (1978)
 The Nonstoppers: God jul (1984)
 The Beatniks: Elvis Presley is Alive and Well (1997)
 The Beatniks: Into the Shadows (1999)
 Backstage Records: Norsk Rocks Skattkammer vol 1 (2001)
 Jonas Fjeld: 50 fra før – 1973–83 (2002)
 Odd Børretzen & Lars Martin Myhre: Fra øverste hylle (2004)
 Ole Ivars: Hålligånglåtarna (2008)
 William Kristoffersen: Rett fra hjertet (2011)

Referanser 

Norske platedirektører
Norske plateprodusenter
Norske bassister
Personer fra Trondheim kommune
Mara (region)

Mara er en av Tanzanias 30 administrative regioner. Regionshovedstaden er Musoma. Regionen grenser til Kenya i nordøst, Arusha i øst, Shinyanga i sør, Mwanza i sørvest og Victoriasjøen i vest, med Kagera på den andre siden av Victoriasjøen. Store deler av Serengeti nasjonalpark, som er oppført på verdensarvlisten. Regionen er oppkalt etter elven Mara som renner gjennom Kenya og Tanzania. Ved folketellingen i 2012 hadde regionen  innbyggere. Mara er den tolvte tettest befolkede regionen i landet. 

Regionen er fødested for Tanzanias første president, Julius Nyerere.

Distrikter 
Regionen Mara er administrativt delt inn i seks distrikter. Innbyggertallene som er oppgitt nedenfor stammer fra folketellingen i 2012.

Referanser

Eksterne lenker 
 

 
Tanzanias regioner
Grafisk Byrå

Grafisk Byrå A/S var et holdingselskap for AKP(m-l)s ulike bedrifter på 1970-tallet og 1980-tallet.

Bedriftene var organisert som et konsern, og den formelle bedriftsledelsen satt i Grafisk Byrå. Leder og ansvarlig for konsernets økonomi var siviløkonom Per Selvik, innad i  ml-bevegelsen kjent under kallenavnet «Ali Baba». Han satt som enestyre og eneaksjonær i selskapet. I realiteten var hele den økonomiske driften underlagt AKP(m-l)s ledelse, det vil si sentralkomiteens økonomiske utvalg, ØKU.

Grafisk Byrå eide selskapene Forlaget Oktober A/S, Duplotrykk A/S og Industrigrafikk A/S. I tillegg eide selskapet direkte eller via Oktober Plateselskapet MAI A/S. Også Klassekampen A/S og avisens distribusjon Markedsdistribusjon A/S ble eid av Grafisk Byrå, men avisen ble skilt ut som eget, selvstendig aksjeselskap på slutten av 1970-tallet. I motsetning til de høyt profilerte bedriftene Klassekampen, Oktober, MAI og Duplotrykk var Grafisk Byrå et relativt anonymt selskap. Det var en fordel i flere forretningsmessige sammenhenger, eksempelvis var det lettere da den «beryktede» politiske bevegelsen skulle ut på leiemarkedet for å finne lokaler til Klassekampens dagsavis-drift.

I 1982 anslo tidsskriftet Økonomisk Rapport at «AKP-konsernet» hadde en årlig omsetning på mer enn 25 millioner, i datidens kroneverdi. De ulike bedriftene var i stor grad finansiert gjennom innsamlinger. I alt hadde AKP samlet inn om lag 13 millioner fra 1975 til 1982. Konsernmodellen gjorde det mulig å overføre midler og gjeld mellom selskapene, og i en tid da datamaskinene ennå ikke hadde tatt over alle regnskapsrutiner var dette enkelt: «Penger fløt i plastposer mellom de ulike virksomhetene i 'konsernet'».

Da AKPs forlag Oktober i 1991 skulle selges til Aschehoug satt Oktober fortsatt med en gjeldspost på 1.1 millioner til Grafisk Byrå, som da var nedlagt. Før det ble enighet om salget blant interessentene på Oktobers side, forlangte AKP at disse pengene skulle gå til avisa Klassekampen, noe forlagsledelse og forfattere aksepterte.

Referanser 

Kommunistiske partier
Charles La Trobe

Charles Joseph La Trobe (født 20. mars 1801, død 4. desember 1875) var en britisk administrator og kolonien Victorias første guvernør.

Oppvekst og tidlig liv 
La Trobe ble født i London og var sønn av Christian Ignatius Latrobe. La Trobe-familien var av hugenottopphav.

Han besteg flere topper i Alpene mellom 1824 og 1826. I 1832 besøkte han USA og i 1834 reiste han og Washington Irving fra New Orleans til Mexico. Han skrev flere bøker om sine reiser: The Alpenstock (1829), The Pedestrian (1832), The Rambler in North America (1835) og The Rambler in Mexico (1836).

Tiden som guvernør 
I 1837 fikk han i oppgave å lage en rapport om utdanningssituasjonen for de nylige frigitte slavene i Vestindia. Etter dette ble han i 1839 sendt som administrator (på tross av at han hadde lite administrativ erfaring) til Port Philip District i kolonien New South Wales (området som i dag er Melbourne i Victoria). Melbourne hadde på dette tidspunktet 3 000 innbyggere og vokste raskt.

La Trobe satte i gang flere prosjekter for å forbedre vei- og sanitærforholdene. Siden Port Phillip District var underlagt New South Wales på denne tiden, måtte alt tomtesalg, byggeplaner og kommunale ansettelser godkjennes av New South Wales' guvernør, George Gipps, som La Trobe hadde et godt personlig og arbeidsmessig forhold til. Disse problemene og gullrushet i Victoria førte til at Victoria ble skilt ut som egen koloni i 1851 og La Trobe ble koloniens første guvernør. La Trobe var tvilende til sin egne evner som guvernør og møtte kritikk, noe som førte til at han leverte inn sin oppsigelse i desember 1852. Han fungerte som guvernør frem til Charles Hotham ankom i 1854 for å overta stillingen.

30. januar 1854 døde hans kone Sophie.

Ettermæle 
Mange av Melbournes parker i de indre bydelene eksisterer på grunn av at La Trobe satte av tomtegrunn til dette i planene. Flere steder i Melbourne og Victoria er oppkalt etter La Trobe, for eksempel La Trobe University, Latrobe Valley og La Trobe Reading Room ved State Library of Victoria.

Se også 
 La Trobe's Cottage

Referanser 

Briter
Australias historie
Personer fra Melbourne
Fødsler i 1801
Dødsfall i 1875
Prestrudbana

Prestrudbana er et anlegg med flere kunstgressbaner. Underlaget på hovedbanen og de tre reservebanene er kunstgress. 3.-divisjonslaget  spiller sine hjemmekamper på dette anlegget.

Idrettsanlegg i Hamar
Fotballstadioner i Norge
Storhamar Idrettslag
Helge Lyder Waldum

Helge Lyder Waldum (født 1946 i Meråker) er en norsk lege og spesialist i indremedisin og fordøyelsessykdommer. 

Waldum ble i 1971 cand. med. ved Universitetet i Oslo med innstilling til Kongen. Han tok i 1980 den medisinske doktorgrad ved Universitetet i Tromsø i 1980 og i 1993 i ved Université Paris VII – Diderot. Waldum var fra 1980 professor ved Universitetet i Tromsø og har vært professor ved NTNU i Trondheim fra 1986, der han er tilknyttet St. Olavs hospital i Trondheim.

Waldum ble i 2011 utnevnt til ridder av 1. klasse av St. Olavs Orden «for hans innsats innen medisinsk forskning og klinisk medisin.»

Referanser

Eksterne lenker 

 (no) Bok av Helge Lyder Waldum:  "The Influence of the Pharmaceutical Industry on Medicine, as Exemplified by Proton Pump Inhibitors"  Cambridge Scholars Publishing

 
 

Norske leger
Professorer ved Universitetet i Tromsø
Professorer ved NTNU
Riddere av 1. klasse av St. Olavs Orden
Personer fra Meråker kommune
Alumni fra Universitetet i Oslo
Alumni fra Universitetet i Tromsø
Endre Frøysa

Endre Frøysa (1927–1995) var en norsk skoleleder og politiker (KrF) som var politisk aktiv både lokalt og regionalt. Han satt i Melhus kommunestyre i 1960-årene og ble senere innvalgt i Sør-Trøndelag fylkesting.  

Frøysa ble utdannet ved Volda lærarskule (1953) og Norges lærerhøgskole (1958). Han var ansatt ved Lillemork skole på Kornstad fra 1953 til 1954, Bjerkestrand skole på Frei fra 1954 til 1958 og Harøy skule på Sandøy fra 1958 til 1962. I 1962 gikk ferden til Sør-Trøndelag hvor ble han ansatt som inspektør/rektor ved den nyetablerte Eid skole på Korsvegen. Her arbeidet han, med noen avbrudd i politikken, til han gikk av med pensjon i 1995. 

Frøysa var også politisk aktiv og det var etter at han kom til Trøndelag at han for alvor startet sin politiske karriere. Allerede i 1963 ble han innvalgt til Melhus kommunestyre, hvor han blant annet var varaordfører. Hans politiske engasjement flyttet seg senere på fylkesnivå og i perioden 1987–1991 satt han på Fylkestinget i Sør-Trøndelag, hvor han var leder av Helse- og sosialstyret.

I 1995 ble han tildelt Kongens fortjenstmedalje. 

Endre Frøysa var sønn av fisker Sverre Frøysa (1899–1973) og Hildur (pikenavn Hareide) (1903–1978). Han ble gift 1954 med lærer Svanhild (pikenavn: Syrstad) fra Hølonda (1931–2014). De hadde ingen barn.

Referanser 

Lokalpolitikere i Melhus
KrF-politikere i Sør-Trøndelag
Kongens fortjenstmedalje i sølv
Personer fra Hareid kommune
Norske skoleledere
Sør-Trøndelag fylkesting
Trofeo Palma de Mallorca

Trofeo Palma de Mallorca er et spansk profesjonelt sykkelritt. Rittet er et endagsritt som foregår i og rundt Palma de Mallorca. Første utgave var i 1992 og har blitt arrangert hvert år siden.

Vinnere

2019  Marcel Kittel
2018  John Degenkolb
2017  Daniel McLay
2016  André Greipel
2015  Matteo Pelucchi
2014  Sacha Modolo
2013  Kenny Dehaes
2012  Andrew Fenn
2011     Tyler Farrar
2010  Robbie McEwen
2009  Gert Steegmans
2008  Philippe Gilbert
2007  Óscar Freire
2006  Isaac Gálvez
2005  Óscar Freire
2004  Allan Davis
2003  Isaac Gálvez
2002  Isaac Gálvez
2001  Erik Zabel
2000  Óscar Freire
1999  Jeroen Blijlevens
1998  Erik Zabel
1997  Erik Zabel
1996  Jeroen Blijlevens
1995  Adriano Baffi
1994  Joan Llaneras
1993  Asiate Saitov
1992  Kenneth Weltz

Sykkelritt i Spania
Repeterende arrangementer etablert i 1992
Sport i Spania i 1992
Sykling i 1992
Fagskolen i Gjøvik

Fagskolen i Gjøvik (FIG) ble opprettet i 1968 som Gjøvik tekniske fagskole. Skolen skiftet navn 1. august 2005 til Fagskolen i Gjøvik. Fagskolen ble slått sammen med Fagskolen på Hamar under navnet Fagskolen Innlandet i 2012.

Skolen ble etablert som en del av teknikerutdanningen på Gjøvik, og hadde lokaler sammen med Høgskolen i Gjøvik fram til 1984, da en ny skole ble bygget som selvstendig enhet. Oppland fylkeskommune eier FIG, og er ansvarlig for drift og vedlikehold.

Skolen har pr. 2011 over 800 studenter. Skolefagene omfatter teknologi og helse. FIG tilbyr også nettstøttet opplæring.

Rektorer 
 Arne Mellerud (1977-1999)
 Ivar Lien (1999-2015, fra Dokka videregående skole)
 Kari Nordskogen (2015 - 2018)
Gard Tekrø Rolid (2018 - )

Eksterne lenker 
 

Fagskoler
Skoler i Gjøvik
Utdanningsinstitusjoner etablert i 1968
Fagskolen Innlandet
The al Dente EP

The al Dente EP er en EP med Don Martin, utgitt i 2001.

Sporliste
 «Enter Through the Tunnel»
 «Pissing at the Wind»
 «The Sheep Song»
 «Repaint the Picture»
 «Fishy Bizniz»
 «Thought For Good»
 «Federal Bandit»
 «Phonk4thought»

EP-plater fra 2001
Don Martin-album
Norske EP-plater
The Sun I Carried Alone

The Sun I Carried Alone er det tredje albumet fra black metal-bandet Iskald.

Sporliste
 «Alucinor»
 «Under the Black Moon»
 «Natt utover havet»
 «Forged by Wolves»
 «I lys av mørket»
 «The Sun I Carried Alone»
 «Rigor Mortis»
 «These Dreams Divine»
 «Burning Bridges»

Black metal-album
Musikkalbum fra 2011
Norske musikkalbum
Jeremy Renner

Jeremy Renner (født 7. januar 1971) er en amerikansk skuespiller. 

Renner spilte flere småroller på film og fjernsyn fra han debuterte i 1995, før han i 2002 spilte tittelrollen som Jeffrey Dahmer i Dahmer. Etter denne hadde han flere biroller i storfilmer og hovedroller i småfilmer.

I 2008 fikk han hovedrollen i filmen The Hurt Locker, en rolle han ble Oscar-nominert for, og som også vant Oscar for beste film. Han ble også nominert under Oscar 2011 til Oscar for beste mannlige birolle for rollen som James «Gem» Coughlin i The Town.

Renner spilte i Mission: Impossible – Ghost Protocol (2011) og portretterte superagenten Hawkeye i The Avengers (2012). I den anledning gjorde han en cameorolle som Hawkeye i Thor, som en slags introduksjon til The Avengers. Han har også fått rollen som Hans i Tommy Wirkolas Hollywood-debut Hansel and Gretel: Witch Hunters, som er en versjon av det kjente eventyret Hans og Grete av brødrene Grimm.

Utvalgt filmografi 
 2019 - Avengers: Endgame … Clint Barton / Hawkeye
 2017 – Wind River … Cory Lambert
 2013 – American Hustle … Carmine Polito
 2013 – Hansel and Gretel: Witch Hunters … Hansel
 2012 – The Bourne Legacy … Aaron Cross
 2012 – The Avengers … Clint Barton / Hawkeye
 2011 – Mission: Impossible - Ghost Protocol … William Brandt
 2011 – Thor … Clint Barton / Hawkeye
 2010 – The Town … James Coughlin
 2008 – The Hurt Locker … William James
 2007 – The Assassination of Jesse James by the Coward Robert Ford … Wood Hite
 2007 – 28 Weeks Later … Doyle
 2003 – S.W.A.T. … Brian Gamble

Referanser

Eksterne lenker 
 
  

Skuespillere fra USA
Personer fra Modesto